
Шабат, 1939-це кизонь март 
ковть 10—21 шинзон пингста Мос- 
куса, Кремлевскяй дворецть оцю 
залсонза ётась Всесоюзнай Ком- 
мунистическяй (большевиконь) пар- 
тиять ХУШ-це великай с‘ездоц. Hat 
шитне сембе советскяй народти 
ульстьвеликай праздникокс. С‘ездсь 
тись итокт славнай кити, конанц 
ётазе минь странаньке ХУП-це 
партийнай сездта меле, и решил, 
кода должен минь странаньке ка- 
сомс сяда тов. С‘ездсь обсудил, ко- 
да работась минь партияньке, и 
наметил, кода сон кармай работа- 
ма ингольпяли. 

Замечательнай победат сатсь 
минь родинаньке, конанц вятьсы 
ленинско-сталинскяй киге а а 
вистскяй партиясь. 

Минь странасонк строяф социа- 
лизмась. Минь странасонк аш уг- 
нетательхть и угнетеннайхть. Минь 
эряфоньке павазу, культурнай и 
радостнай, тяни минь вишкста 
мольхтяма нинге сяда цебярь эряф- 
ти--коммунизмати. 

Партиясь кеподезе народть мя- 
ленц угнетательхнень каршес тю- 
ремати и тонафтозе народть сясь- 
кондемс сембе и всякай вракнень. 

Большевикнень эряфсна максф 
народти. Вов мес сембе рабочайх- 
не, колхозникне, интеллигенциясь 
и шабатне седи вакска кельгсазь 
большевиконь коммунистическяй 
партиять и родной Иосиф Висса- 


рионович Сталинть. Вов мес ХУШ-це 
партийнай с‘ездть лемс странасонк 
кеподсь социалистическяй сорев- 
нованиянь од волна. Народсь вась- 
фтезе ХУШ-це партийнай сездть 
чудеснай подаркаса. Сядот паро- 
вост, турбинат, тракторхт, аф азом- 
шка лама товархт, конат THOT 
планда вельф, научнай изобрете- 
ният, искусствань лама произведе- 
ният, од подвикт Родинать и Пар-. 
тиять славас казьсть с'ездти минь 
аляньке, сестраньке и братьяньке. 

Школатнень и пионерскяй от- 
ряттнень эсовок анокласть с'ездти 
лама подаркат. Сембодонга питни 
подаркась шабатнень эзда больше- 
викненди--отличнайста и цебярь- 
ста тонафнемась. Пяк ламода кассь 
школаса отличникнень лувкссна, 
но должен касомс нинге сяда пяк. 
Ламода кассь цебярь ученикнень 
лувкссна, но должен касомс нинге 
сяда ламоняс. Мартть 10-це шис- 
тонза иттне нинге весть надияфтсть 
--аделамс тонафнема кизоть BTO- 
рогодникфтома, фталу илядыфто- 
ма! 

Юнай техникне тисть лама мо- 
дельхть, художникне рисовандасть 
картинат, позттне сёрмадсть стихт. 

Hat замечательнай подаркат. 
Синь корхтайхть сянь колга, што 
шабатне седи вакска кельгсазь 
родинаснон, большевиконь пар- 
тиять и родной Иосиф Виссарионо- 
вич Сталинть. 

Кри-Кри лиссь 
„Веселый Сверчок“ кафеста. Сон 
варжакстсь Сэн-Луи больницять 
пряса ащи оцю башеннай часттнень 
лангс. Синь няфнесть 9 частт шов- 
дава: Кри-Крить ульсь кафта час- 
тонза свободнайхть. Коммунать Пра- 
вительстванц фкя васень постанов- 
ленияц ульсь подросткатненди ра- 
бочай шить ограничениянц колга. 
Кри-Крись, кафень подавальщиксь, 
эсь лангсонза варжазе подросткат- 
нень бесправнай и стака зряфснон, 
конат пяшкотькшнесть оцювонь ра- 
бота. Тяни, мзярца нюрьхкалгафтозь 
рабочай шить, сонь ульсь возмож: 
ностец якамс Парижга, ваномс, кода 
стройсихть баррикадат и эйстейнза 
примамс участия тя работать зса. 
1871-це кизонь майскяй ня шитнень 
пингста, мирса сембодонга це- 
бярь ошть населенияц бта заниман- 
дай аньцек фкя тевса: сембе пяк 
зряскодозь строясть баррикадат. 
Аньцек йотай кафта суткатнень 


майть 23 и 24-це *шинзон пингста, 


Вешкондемок, 


РА КАЗ- 
1! — Nes ZX 7 PACE 3° В 


СИТЕ ay 
We ret КА 


ди! В71к. 


парижаттне строясть кота сятт бар- 
рикадат! А 

Кри-Крись йотазень Бастилия 
площадьса строяви баррикадатнень 
и шарсь Рампонно ульцять ширес, 
коса аф лама ломатть сонь батянц 
Жозеф Бантарть планонц коряс 
строясть баррикада. 

Ичкозе марявсь ляцема вайгяль, 
а мельганза марявсь омбоцесь, но 
баррикадаса ащи ломаттне ашесть 
шарфне синь ширезост кодамовок 
мяль. Тейст ашель мзярда. Баррика- 
дать строямац зрявсь илядьс аде- 
ламс, а работада иляткшнесь аф- 
кржа. 

Кри-Крись марса федераттнень 
мархта каннесь кефт и путнезень 
синь рядс, марсесь синь лангозост 
кяскафт и шочкт. 

Кда работаса ссн ашезь иляткшне, 
то морамста сон ульсь васенцесь. 
Сон таргась мор и сембе мархтон- 
за кармасть морама куплеттнень, 
конатнень морсезень ся пингста 
сембе революционнай Парижсь. 
Мон--марианнан! * Марианнать** 


*) Эжен Потьеть стихотворенияц. 
**) Марианнакс народсь лемнезе Францият . 


- Мирса содасазь сембе--другсь и 
‚ врагсь. 
Кштиян и моран, аф сизян мон,-- 
Прясон ширептьф монь колпаксь. 

Архт жа, марианна, 

И тапаф ули врагсь. 

Морак, пингсь аф рана! 

Кие уды—стяфтк! 

Пингсь мольсь 

Пинге ни ульсь молемс кафев. 

Кри-Крись йордазе кшникаймонц 
и кармась куртканц щама, 

-- Шумбрат, Кри-Кри!--марясь 
сон весяла кайги вайгяль. = 

Кри-Крись шарфтсь и няйсь ин- 
голенза сери уряднай цёраня. Таза 
коренастай Кри-Крить коряс Гастон 
Клерсь ульсь сяда сери и оцю, хоть 
синь ульсть пцтай ровестникт. 

-- Тон месть--кефт лазондат? 
Тя тев,—эрязста корхтазевсь Гас- 
тонць.--Монь ули фкя предложе- 
ниязе. Давай-ка сьорматфттама Ком- 
мунань Питомецонь батальонти. 
Мон корхтань ни командирть марх- 
та. Васенда тоса кемнилие кизоти 
молемс ашесть примосе, тоса кем- 
голмувоти, тяни ни примосесазь и 
кемгафтува кизостоннетненьге: 

_— Вов тя здорово!--Мярьгсь Кри- 
Крись и сельмонь каязь ванць ял- 
ганц лангс. — Чортсь сяволезе! 
Moura ба молелень, да...— и Кри- 
Крись смущеннайста ангорясь сял- 
цазонц зса. 

-- Пелят хозяйкать эзда? —. пей- 
‚ дезь кизефнезе Гастонць и, маря- 
мок орудиянь ичкоздень вайгяль, 
сяда тов корхтась.--Аф лоткайхть 
канальятне! Мзярда, наконец, минь 
панцаськ кргапарьснон! 

— Чортти хозяйкать! — кяжиясь 
Кри-Крись.—Сельгондян сонь лан: 
гозонза. Тейне аф мярьги батязе. 
Мезьдонга аф нолдасамань, а сонць 
корхни: 4 
.— Мон монць серьгятте тонь, 
Шарло, баррикадав, мзярда пингсь 


сай. Няйсак пингсь нинге ашезь 
са.--Кри-Крить вайгяленц коряс 
марявсь, што сонь мялец праф. 
Да-да, -таргазе вайгяленц 
Гастонць.— Жозеф батясь- тя тевсь 
серьезнай. —Кулхцонтт, Шарло, тон 
мезевок Жозеф батяцень ширде 
ашеть маре. Корхтайхть, што минь 


ар" 

тевоньке пяк аф цебярьхть. Верса- 
лецне зцекшнихть то фкя то иля 
районца. Toca, ков синь эцесть, 
версь шуди ляйкс. ; 

Кри-Крись люпштазень лафту- 
вонзон: ; 

— Аф содаса, кода илятне, HO 
Жозеф батязе корхтай, што мзярс 
сон ули шиса, версалецне минь 
районозонк аф йотайхть .. 

— Ну тейне эряви тумс. Эряви 
путомс пе нятненди,--и Гастонць 
презрительна няфтезень суронц 
мархта кямонь стама колоткатнень, 
--ласькомс куду, а тоса,--тоса рю 
Маньяну батальону. Кри-Кри, ульхть 
шумбра! 

Кри Крись лиха’шашфтозе кас- 
кетканц касмонц лангс и тусь ка- 
фев. Но ашезь кенерь тиемс ась- 

колкска, зстакиге сатозе сонь Гас- 
тонць. 

-- Танга тон!--дивандась Кри- 
Крись.—Но мезе тонь мархтот? 

— Содасак,--мярьгсь Гастонць, 
кепсемок пильгонзон,--мон йоран 
тонь кой-мезень колга кизефтемс... 

— Мезень колга тевсь? 

-- Мон аф содаса, кода тон тянь 
лангс ванат,-и валда красканя 
валозе сонь шаманц, пилензон и 
нльне сялдазонцка. 

Няемок Гастонть смущениянц, 
Кри-Крись нинге сяда пяк кармась 
интересовандама. 

— Корхтак, корхтак. 

— Няйсак, мон аф содаса, мрдан 
ли баррикадаста. Монь мялезель 
ба... 

-- Лоткак валхнень нилендем- 
дост...--Корхтак видеста. 

-- Мон сьормадонь стихотворе- 
ния и MAK кувака... Марити, шарьх- 
кодеть? Марнек сон сембе сяка 
тейть аф мяляфтови, HO MOH йо- 
рань ба, штоба сон содальхцень 
хотя ба васень ниле строчкатнень. 
Мон монць арьсень тейнза азомс, 
но вов, мзярда няине сонь тяста, 
тяфта апак учентт, ашезь сата со- 
востезе... 

Кри: Крись 
зевсь: 

— Тон содасак, MOH монцке 
промах аф максан стихонь сёрма- 
домаса. Но монь прязонга ашезь 
сашенда, штоба сёрмадомс стихт... 
стиренди. | 

— Так, вдь, мон аньцек тя слу- 
чайста, кда монь шавсамазь, — 
взволнованнайста азозе Гастонць,--- 
и Кри: Крись эстакиге кайндась аф 
нарошна азф валонзон колга. Корх- 
так, мон лятфтаса марнек,--зряс- 
кодозь сон надияфтсь другонцты. 
--Няйсак, лятфтаса. 

Гастонць аф ламос арьсесь, кода 
мезе бди лятфнесь и тоса пяк 


иронически пейде- 


простойста, HO оцю мяльса корхтась: 
Мари, тонь валда шамаце 
Фалу инголен монь, 
Мари, монь кельгом ялгазе, 
Прощай! Бойс молян мон! 

Мзярс Гастонць азондозень ня 
строчкатнень, Кри-Крись люкш- 
тиесь прянц. Тоса ашезь кирде и 
мярьгсь: 

— В мес „валда“ шама? Мондей- 
не арам „нежнай“... Koa тейть 
тяфта сяда цебярь, тейне сембе 
сяка, но мон ба сьормадолине 
илякс. 

-- Ну нинге весть, нинге весть 
азк, штоба мон надиялень--зняльдсь 
Гастонць. \ 

— Ладна, — сяськомок смуще- 
ниять, Кри-Крись нинге весть азо- 
зе и старандась корхтамс выра- 
женияфтома, штоба аф няфтемс 
лишнай нежность. Гастонть шамац 
валдомсь:—Вов тя цебярь. Тяни 
мон могу тумс озадонь седихть. 
Дай-ка тяни ашкоттама, прощан- 
датама! Кри-Крись кемоста ашко- 
дозе ялганц. Старандамок кяшемс 
волнениянц, Гастонць мянць Кри- 
Крить кядьста и эрязста аськолязь 
тусь шири. 

Бодрайста молезь, морнянь мо- 
разь, Кри-Крись тусь кафеть ши- 
рес. Но кода няевсь, тейнза тячи 
тоза аф сави пачкодемс... Аньцек 
аердсь вастстонза, аф ичкозе няйсь 
Ломань, конац ащесь туста плата- 
нань сильфса. Ащемок кяшезь, ло- 
манць сьорматкшнесь или рисован- 
дась мезе-бди зсь блокнотозонза. 

Кри-Крись цебярьста няезе сонь 
шуваня, коське профиленц, орелонь 
шалхконц, аф оцю люпштаф трван- 
зон, варяне мархта улонц. 

Равжа штатскяй костюмоц плот- 
найста ащесь сонь мускулистай ке- 
ме теланц лангса. Цёранять зста- 
киге ашезь ту мялезонза аф со- 
дафть нюрьхкяня сялдазоц, конац 

‘ащесь резкай контрастокс сонь 
коське и нервнай шаманц ззда. 

— Шаван заклад лангс, што 
сон аф стак ваны минь баррика- 
даньконь лангс! Рисовакшнесы сонь. 
Тязан уль мон, Кри-Кри Бантарсь, 
кда тя аф тяфта! Кри-Крись ашезь 
кенерь нинге тиемс действиянь 
план, кода сон тийхтедсь аф со- 
дафть ваксс. | 

— Мезе тон тиендят? 


П 
Блокнот мархта ломанць йофси 
ашезь беспокоиндав Кри-Крить 


апак учент кизефксонц эзда. Сон 
спокойна прдазе зепозонза каран- 
дашенц и, цёранять лангс кяжиста 


алу ванозь, пейнь пачк мярьгсь: 
--Ворьть тяста! 
Кафень посетительхнень эзда 


Кри-Крись марьсесь лама расскаст 
версальскяй шпиоттнень колга. 
Коммунать Правительстванц бла- 
годушиянц и аф сатомшка бдитель- 
ностенц сюнеда синь эцекшнесть 


сембе вастова и пачфнесть Тьерти · 


Парижть араламанц колга кулят. 
И тяни сон ашезь сомневандакш- 
не, што ломанць ся аф стак ванон- 
дозе баррикадать и аф зря сьолгозе 
эсь блокнотонц сонь, Кри-Крить, 
оржа сельме ванфонц эзда. 

— Мезенди тон рисовандакшне- 
сак тя баррикадать? —Тя кизефкссь, 
наверна, повсь цельс. 

Ломанць няевсь, што кяжиясь. 
Сон срмазень туста сельме кабан- 
зон, эрязста варжакстсь види, кяржи 
шири, мярьгат макссесь оценка по- 
ложенияти, и срхкась вастстонза, ко- 
нац корхтась  сянь колга, 
сонь аш мялец сяда тов иляткш- 
немс тяза. у А 

— Tssal Эй, граждатт! —возму- 
щеннайста ивадсь Кри-Крись и 
зстакиге жа цврашабань, авань, фе- 
дератонь толпа кружазь синь.— 


што. 


Зрявихть документонза проверямс 
тя ломанть.—Сон кирдезе сонь 
пинжак полда, хотя ломанць мес- 
бди вастстонзонга ашезь срхка. 
Сон ащесь тяни, мярьгат, косонга 
ашель, бта козонга ашезь йора 
ворьгодемска. Нюрьхкяня валса 
Крись-Крись азондозе тоза пуромф 
ломаттненди, мес тя ломанць тейнза 
арась подозрительнайкс. Толпать 
мялец ульсь фкя: 

— Кирдемс тя ломанть! 

Блокнот мархта ломанць няйсы, 
што тевсь арси серьезнайкс, йоразе 
сонь шарфтомс шуткакс: 

— Граждатт! Тинь ламоненть, а 
мон ськамон. Мон мезевок ашень 
тий, а тинь йорасамасть монь кир- 
демс. Мон художникан, а тинь ти- 
ендьсамасть монь шпионкс. 

Но сонь ни вятезе, кандозе мар- 
хтонза волнующай толпась. Инголи 
ласьксь кеняртьф Кри-Крись, юк- 


стамок сянь, што кафесь кунар- 


киге ни панжевсь, и азоравась, 
Дидье мадамась аф кирдемшка 
учсь эсонза.—Жозеф батязти! Жозеф 
батязти!—иватькшнесь Кри-Крись. 
Курокста синь’ пачкодсть ал- 
няня, шовда-якстерь зданияти. Тя и 
ульсь ХХ-це округонь мэриясь. 
Пуромф толпать шумозонза лиссь 
мужественнай шама, равжа сакал 


< ломань. 


— Жозеф батяй!--комотсь те- 
енза Кри-Крись,--мон кундань вер- 
сальскяй шпион. 

— Так‚—мярьгсь Бантарсь, ва- 
нондомок аф содафть пряста уше- 
домок, мянь пильгонзонды молемс. 
— Тя тевсь серьезнай, Люсьен! 
— шарфтсь Жозефсь фталонза ащи 
од офицерти.—Тяса эряви тевсь 
кочкамс лацкас. Ромпонно ульцять 
версальскяй разведчикне эсь вни- 
маниястост аф кадсазь. 

— Шумбрат, господин Kanopanb,— 
ивадсь киртьфсь. Сон, наверна, ань- 


цек тяни няезе Люсьенть, конац 
ульсь тяда инголе кяшф Жозефть 
кели копоренц эшксс. 

— Тон содасак тя гражданинть? 
--кизефтезе Жозефсь Люсьен Ка- 


поральть. 

— Да, тя Анрио господинць, 
кода мондине содаф, честнай KOM- 
мерсант. 


--Гм...Коммерсант,--мярьгсь Жо- 
зефсь, корхтамок Анриоти,—мес жа 
тон занимандакшнят рисованияса? 

-- Но живописсь--тя монь стра- 


стезе и мон тейнза макссеса сембе. 


свободнай пингозень, — зряскадсь 
азондомс. Анриось. 

— Тяфта... А мезе тон рисован: 
дать?—кизефнезе Жозефсь,--монь 
мялезе ваномс тонь рисункацень. 
Коса сон? — 
°— К сожалению..:, мон,... MOH 
сонь сязендине, —смущеннайста от- 
вечась Анриось. 

-- Вов тот-то ионо, што рисун- 
кась имась! Зряскадозь ивадсь Кри- 
Крись. Сон няезе зсь прянц киртьф 
ломанть коряс сяда оцюста, 

— Люсьен,--мярьгсь acta Жо- 
зефсь,--поручандаса тейть лацкас 
расследовать тя тевть, тейть аф 
зряви лятфнемс ся беспощадностть 
колга, конанц мархта минь долже- 
ттама аропнемс Парижть шпиот- 
тнень эзда. Но мяляфтк сяка пингть, 
што коммунас̧ь гарантировандак- 
шнесы неприкосновенностть част- 
най граждаттненди,— нят валхнень 
мархта сон тусь. . 

Анриось Бантарть тумда меле 
няевсь, што арась сяда смелста. 

— Господин Капораль,--ушедсь 
сон увереннайста, -тейне пяк ужяль, 
што сязендине рисункать. Koa няе- 
лить сонь, шарьхкоделить, мезенди 
сон рисовандаф, што мон аф вино- 
ватан. — 

Кри-Крись ашезь кирде: 

-- Господин Капораль,--зрязста 


кодама-бди вешки вайгяльса кор- 
хтазевсь сон,—тя нинге зряви про- 
верямс, художник ли сон. Катк сон 
рисовандасы монь портретозень,— 
ехиднайста аделазе корхтаманц 
сон. и: 

— Шабать видец, —кие-бди тол- 
пать йоткста кирдезе сонь ширенц. 
Каткхудожниксь рисовандасы сонь... 
Эста минь нейсаськ, мезе сон при- 
вык кирдемс кядьсонза: карандаш 
али ружья? 

— Мезе ина! Мон анокан пяшко- 
демс тинь мялентень. Дайте тейне 
кагод,—согласиндась Анриось. 

Кри-Крись ловкайста сязезе пла- 
катть, шарфтозе сонь омба ширенц 
и максозе Анриоти. Сон сонць 
куцсь боцькять лангс и примась не- 
брежнай поза, сон ульсь доволь- 
най сян мархта, што тихтедсь сем- | 
бонь сельме инголест. 

Анриось пяк курокста, аф лама 
минутань пингста, тись Кри-Крить 
карандашнай портретонц. 

--Готова!--торжествующай видса 
венептезе сон Люсьенти рисункать. 
Люсьенць, аф зряскадозь, оцю мяль- 
са ванондозе портретть 

Гм... аш кода мярьгомс, штоба 
наброскась улельба пяк похожай. 
Но ваномок обстановкать лангс, 
можна азомс, што сон тийф худож- 
никонь кядьса. 

— Монь мяльсон,--ашезь кирде 
Кри-Крись, марямок, што Люсьенть 
мялензон коряс, сонь кундаф калоц 
ворьготькшни,—рисункать аш кода 
лувомс удовлетворительнайкс. -И 
прибавазе важность мархта: —Монь 
мяльсон, што оригиналсь портрет- 
та цебярь. Дряй монь тяфтама шалх- 
козе? Наверна, художниксь, мзярда 
рисовандась тя кривой профильть, 
арьсесь Тьер господинть колга, а 
аф монь колган. 

--Господин Капораль!—Кяжияфтсь 
Анриось:—Кда ба афоль уль содаф 

тейть монь мезьсонга апак пачкон- 
дак лемозе, то и эстонга тейть афоль 
эряв ба мярьгомс тя нахальнай 
цёрашабаняти скорбидакшнемс 
монь. Мон молян жалендама. 

— Ну, ялгат, —азозе зсь пригово- 
ронц Люсьенць, -тейне арам сембе 
шарьхкотьф, катк Анрио господинць 
туй ков мялец. Минь можем аньцек 
максомс совет тейнза, што сяда 
тов кочксемс моделенди иля 06- 
ектт. 

Анриось зряскадсь использован- 
дамс тейнза благоприятнай реше- 
ниять. Сон спасибась тянгса Люсьен- 
ти и тусь, фталу апак варжакснек. 

Лажназь ванць Кри-Крись туй 
Анриоть мельге. Сонь ашезь сата 
вийц мезевок тиемс, но беспокой- 
ствась ашезе кадонда сонь: кода- 

 ма-бди чувства азондозе тейнза, 
што тиевсь эльбятькс, што тя Анри- 
ось-——опаснай ломань. 

— Странна,—арьсесь,—щаф штат- 
скяй одежаса, а коста якай, то, 
мярьгат, маряви, кода цингордыхть 


сонь шпоранза, эхянь версальскяй ' 


офицеронь. 
Ш 


Живописнай “ скамейкась, конац- 
ваяфоль колма каштан сильф пот- 
мос, Кри-Крити ульсь инь кельгома 
вастокс. Тяза сон фалу лотксесь, 
мзярда сонь Дедье мадамсь кучсезе 
Монсури бульварти панчфонкса. 


Кри - Крись мольсь бодрайста, ^. 


военнай аськолксса. Куттнень ззга 
вальмятнень ламошкасна ульсть 
нинге вельхтяфт занавескаса или 
пантфт ставняса,но рабочай револю- 
ционнай Парижсь эрясь ни полнай. 
эряфса. Пульсоц ошть, конанц ка- 
дозь версалецне, шавсь сидеста, но 
аф сяшкава вишкста; версь сонь 
жиланзон эса вачкиесь сидеста но 
ровнайста. 

Шаштомок заветнай колма каш- 

таттненди, Кри-Крись ашезь кир: 
де и куцсь инь сире каштанть 
пряс и ванць, кода ащихть пари- 
жскяй баррикадатне. Аньцек шта 
кенерсь Кри-Крись кяшемс туста 
тараткятнень потмос, кодак эстагиге 
марясь алашань дупф. Сон вар- 
жакстсь и няйсь скамейкать ваксс 
саф ластя ломань. Варжакстомок 
кафта ширьге, ластясь валксь ала- 
шанц лангста, и Кри-Крись сода- 
зе, што тя исяконь подозрительнай 
художниксь Анриось. Ся волнени- 
ять ззда Кри-Крить нинге ашесть 
са прязонза йожетка, кодак зстаки- 
ге тиевсь собътия, конац заставазе 
цёранять ваймонь апак тар«сек 
кулхцондомс и сетьмомс фкя вастс. 
Салаваня, савор аськолязъ, тяфта 
жа кафта шири ванондозь, шаштсь 
Анриоти Люсьен “Капоралксь. 
Шумбракстомок, синь озасть ска- 
мейканять лангс. Инголи корхта- 
зевсь Люсьенць: 

— Жозеф Бантарсь тя баррика- 
дать аралама аноклай сембе од и од 
ломатть. Тяни примайхть и аф со- 
дафтка. Тинь ломаненте, содамок 
парольть, могут эцемс баррикадав и 
фталга фатямс живойста сембонь 
сятнень, конатнень мон тейст няф- 
тян. | 

-- Планце тонь цебярь. Мон при- 
баван аньцек фкя: мзярда миннетне 
сувайхть фталда, тон макст тейнек, 
фронтста эцихненди акша флагса 
сигнал. =, 

— Ну, акша флакт коммунарх- 
нень баррикадаса аф эряйхть. Кода 
тон содасак, ня ломаттне пря аф 
максыхть. Но мон няфтян тейнть 
акша марли пакшкя. 

-- Цебярь! Мяляфтк Версальть 
приказонц: живойста, или кулоста 
Бантарсь зряви сявомс. Ато сонь 
перьфканза тага пуромихть инсур- 
гентт. И тяфта, значит, парольсь: 
„Коммуна или смерть!“ 


г Анриоть мекольцень валонзон 
корхтамста кулевсь синеви тарадонь 
цяторф. Кри-Крись куцсь пяк ни 
вяри и тейнза пачкотькшнесть 
кафта корхтайхнень аньцек тревож- 
най чшнамасна, шарьходемс жа 
синь валсна ульсть пяк труднат. 


Но пароль валхне, конатнень чет- 
лийсть 


кайста азозень Анриось, 

Кри-Крить пилезонза. Сон ашезе 
сода Жозефть бәррикаданц паро- 
ленц, но марязе зстакиге, што ащи 
свидетелькс кодама-бди важнай со- 
`бытиянди. Аф ваномок тянь лангс, 
сонь пря ширесонзонга ашель, што 
Люсьен Капоральсь, Жозефть Рам- 
TIOHHO ульцять араламаса помощ- 
‘никоц, кирдсь сембонь тянь зса 
“предательскяй роль. Сон думан- 
дась иля: Люсьенць нолдазе исяк 
_`Анриоть, штоба аньцек пря аф со- 
дафтомс, штоба сон сяда верондаль 


+ 


тейнза, а тянисон, наверна, йорай 
содамс сембе сонь шпионскяй те- 
вонзон. Кри-Крись решил салаваня 
валгомс инь алце тараткяти, штоба 
кулемс мезень колга корхтайхть нят 
кафта ломаттне. Носон ашезь кир- 
дев тундань од тараткяти, и ма- 
рявсь сонь лакшторфоц, конац 
кайгсь, и тошкси ломаттненди тя 


кулевсь кода ос 
вайгяль. 

Кафцке комотсть скомнять ланг- 
ста. Ваномок каштанть нюрьги та- 
ратканц лангс, Люсьенць валомне 


ляцема 


- корхтазевсь: 


— Toca кие-бди кяшенди! 

Синь йотасть шуфтть перьф и 
няезь Кри-Крить. 

— Мон корхнень тейть, што кафе- 
ста тя подручнайть эзда эряви пе- 
лемс!—мярьгсь тошказь Люсьенць. 


--Кри-Кри!--пшкядсь цёраняти,— 


у 


0. Брен ; 


тон месть тяса THEHAAT, майста 
йорат кочкамс кенерьф каштатт? 

Кри-Крись > кярьмодсь кафцке 
кядензон мархта зчке тарадти, ка- 

‚ чандась, качандась, кода трапеция 
лангса и лозкайста комотсь модать 
лангс. : 

— Мон йофси ашень вешенде 
тоста каштатт,—васькафнезь отве- 
чась Кри-Крись.— Мон интересован- 
дань кой-кона нармоттнень мархта, 
_конат пяк парста тяса шовдава мор- 
CUXTb. 7 

— Ну, кода, муть тон тоста нар- 
мотть? —нинге кизефнесь` Капо- 
ральсь. | 

— Аш, тячи тинь „художник“ гос- 
подинть мархта шоряде нармонень 
концертти,--кяжденза ни корхтасо 
Кри-Крись. 

Иорамок няфтемс зсь независи- 
мостенц и безразличиянцтя апак уч- 
сек васедемати. и сяка пингъ аф 
`йорамок тумс, Кри-Крись», веш- 
кондезь,тусь иля шуфта ваксс и 
кармась грабама сонь прязонза. 

-- Ашезе кулхцонда ли тя пине 
лефкссь минь :корхтаманьконь? — 
тошказь кизефнесь Анриось. 

— Тя nak возможна. Пожалай, цё - 
ранясь ваны, минь мельганк, кда 
сон аф эряскады кафеи. 

— Тяфтама случайста карматама 
действондама решительнайста: тя 
врьгаз лефкскять урядамс) 

-- Но зряви тиемс стане, штоба 

‚ кивок афольхце сода, ков сон тусь. 
Kaa мусазь сонь кулонц,—шаво- 
мать сотсазь тонь мархтот, а, пади, 
и монь > мархтонга.-- Минуташка 
арьсемок, Капоральсь прибавазе:— 
“Монь ули планозе. Эряви ётафтомс 
COHb жажданц лихтемс лангти за- 
говорть. Мон тразяса сонь любо- 
бытстванц и самолюбиянц и максан 
тейть возможность CABOMC эсь 
мархтот. 

--Кри-Кри!--серьгядезе сон цё- 

ранять. Саты тейть панцемс нар- 
моттнень мельге. Валкк, тейть 
ули тев сяда серьезнай! 

Кри-Крись ашезь сав ламос уч- 
семс. Сельгонь прамс сон ульсь 
ни модать лангса. 

—Анрио господинць, — кармась 
корхтама Капоральсь,--йорасы вал- 
хтомс эсь лангстонза сембе подозре- 
ниять. Сонь улихть документонза, 
конат MAK полезнайхть Коммунати 
и сяка ‘пингти няфнихть сонь 
честнай мялензон. Архт Анрио гос- 
подинть мархта, сон тяса ластя, тон 
ластят марса сонь мархтонза фкя 
апаша лангс, и ускить ня документ- 
тнень. Капоральть корхтама ётко- 
ванза Анриось шаштсь шуфтть 
Bakcc, штоба юксомс алашать. 
Капораль няфтсь пря, што бта пели 
кулемда: сон шаштсь цёранять 
эхянь ваксозонза и тошказевсь: . 

— Ватт мельганза сяда’ оржа- 
няста. Тя типсь тяни тейнге ня- 
еви > подозрительнайкс. Мон ба 
монць молелень мархтонза, HO аш 
танга фкя алаша. Да тонь эздот 
сон сяшкава пелемонга аф кармай, 
кода монь эздон. Мон лувонте тонь 
оцю ломанькс... Конешна, кда аф 
пелят тон, Кри-Кри! 

— Мон мезденге аф лелян и 
молян хоть чорттиге, штоба ань- 
цек лихтемс тя молодчикть чистай 
ведти. 

Кри-Крись ульсь кенярьтьф, взвол- 
нованнай Капоральть тя предло- 
жениянц мархта. Тейнза, няйсак, 


прязонзонга ашезь сашенда, што 
тейнза путнесь опаснай лову- 
шка. 


‹ Аньцек эста, “мзярда марявсь 
Анриоть ненавистнай, коське вай- 
гялец:—ну сак, цёраняй, монюзафтте 
тонь,--аф ламняс Кри-Крить фа- 
тязе кодама-бди сомнения. Сон 


_ ащесь. сяка вастсонза бта афи ма- 


pase Анриоть серьгедеманц. Но Ан- 


риоти, конац приметазе Кри-Крить 
колебаниянц, савсь аньцек приба- 
вамс:—конешна, кда тон аф сяш- 
кава одат, и тейть доверяют тин- 
‚ нетне, кодак Кри-Крись видемсь и 
отькорьста отвечась: 

— Тутама!--и эстакиге ласькозь, 
ловкайста, кода цирковой наезд- 


ник, сон KOMOTCb алашать  лангс.. 


Анриось варжакстсь Капоральть 
лангс, аф эряскадозь повфтазе стре- 
мяти пильгонц, озась седлать лангс, 
и нолдазе алашанц шанчк. 


IV 


Виннай подвалсь, конанц Bep- 
сальскяй палачне тиезь тюрьман- 
ди, ульсь пяшкотьф пленнай ком- 
мунарда и стама ломаньда, конат 
подозревались коммунархненди со- 
чувствияса. Кит аньцек тяса ашель- 
хть: и атят, и ават, и шабат, шум- 
брат и сярядихть. Валдсь, конац 
ляцсь соседняй стенаста, валон- 
дозень подвалть вальме сельмо- 
нянзон. Парижсь ульсь толса. 

Гастон Клерсь, Кри-Крить ялгац, 
ащесь вальмять ваксса. Сонь ланг- 
сонза ульсь федератонь мундир, а 
пряц ульсь ашкотф бинтса. Ў 

— Неужели сембе имась?—пш- 
кядсь сон сире коммунаронди. 
Ащек спокойнайста, цёрай, 
нинге аф сембе имась! — отве- 
чась коммунарсь. —Отчаяниясь и 
страхсь заставакшнесазь минь вра- 
гоньконь плхнемс и калафнемс. 
Тянь синь маштыхть тиемонза минь 
лезксфтомонконга. Строяма жа ма- 
шттама аньцек минь. Вов мес сай 
пингсь ащи тейнек. Сяськтяма минь! 
_ Нят валхне, конат азфтольхть 

спокойнаста, но кемоста, озафтозь 
цёранять седиенц. 

Кенкшть фтала марявсь шум, 
а сяда меле панжемань цингорфсь 
заставазень сембонь мезе-бли учемс. 
--Пине!--кяжиста ивадсь кенкшть 

фтала версальскяй солдат.—Мон 
тейть максан сускома. 

Кенкшсь панжевсь, и жандармась 
толхмацезе и йордазе Кри-Крить 
кияксти. 

— Спасибак шкайти. -зярякадсь 
жандармась, тумок и сьолгомок 
мельганза кенкшть,--што Анрио 
капитанць зсь кядензон мархта кат- 
фтонзе шавомс, ату тон тнярс 
улелеть ни тона светса. 

Шарло!—ашкодсь Гастонць 
ялганц перьф.—Кода тон повоть 
тяза? Разве минь районцонк тефне 
ни сяшкава кальдяфт, што вер- 
кале шарыхть ни кудга? 

Ax, Гастон, BoB коса тейнек 
савсь васедемс! Тейне визькс азон- 
домска, кода мон повонь просакс. 
Шеерсь васькафтомань туфксти, 
конанц монць ладсиче тейнза. 

— Кальдяв тевсь, тя западня- 
ста шура кие тушенды живойста. 

— Мон аф пелян куломать эзда, 
—мярьгсь Кри-Крись--но кода азомс 
латта Жозеф батязти изменать 
колга? 

-- Ванцаськ, — отвечась > Гас- 
тонць,--пади удалай тяста ворьго- 
демс. Koa аф кафцьконди, то хоть 
тейть. Монь фатямазь оружия марх- 
та баррикадаса. Тяфтапнень синь аф 
нолдасазь. 

— Ну, и монга аф пяк та ньфо- 
зостан, — гордость мархта азозе 
Кри- Крись. -- Тя няеви сянь ззда, 
кода синь монь примамазь. 

Кенкшть Tana тага марявсь 
дупф. Гастонць зряскадозь корх- 
тазевсь: 

— Кулхцонт, Шарло, тон ашить 
юкста, мезень колга мон тейть 
эняльдень?. . 

— Конешна, мон сембонь меляфт- 
са. Тон Марити стихнень колга? 

Гастонць люкштядезе прянц. 

— Тяни нинге вов мезе,--мярьгсь 
Гастонць и каязе лангстонза мун- 


диронц, Сявк зстейть батальононь 
мундирть. Тон вантфтсак соне, кда 
илядат живойста. 


Кри-Крись сявозе мундирть и, 


ашкодомок Гастонть, мярьгсь: 

-- Кулхцонт, Гастон, а кда аф 
тейне, а тейть сави няемс Марить... 

— Зста MOH тейнза лувсайне стих- 
нень и азса, што тон тейнза сьор- 
мадыть синь, — отвечась Гастонць. 

— Цебярь! —пшкядсь Кри-Крись.— 
Аньцек полафтк зста ,Banga“ 
валть „нежнай“ валса. 

— Ладна—непременна!—кенерсь 
аньцек отвечамс Гастонць, кенкшсь 
панжевсь, — и эвондась Анриось. 
Тяни сон ульсь версальскяй армиянь 
капитанскяй формаса. Сонь эвон- 
даманц пленнайхне васьфтезь кяжи- 
ста ивадезь: ,lara сась тя мучи- 
тельсь!“ „Мезе нинге зрявкстсь тя 
тиранти?“, „Аф монь инксон ли?“ 
Тя ивадематне сярядезь сувасть Кри- 
Крить седис. Ваймонц апак тарк- 
сек, сон пштидсь стенанять ваксс. 

-- Кие тяса „Коммунань Пито- 
мецонь“ школьнай батальонцта?-- 
марявсь кяжи вайгялец Анриоть, 
конац кирдсь Кядьсонза кодама- 
бди спискат. Гастонць тись кафта 
аськолкст инголи и аф пелезь 
мярьгсь: | 

— Мон--Гастон Клерсь. 

Анриось ванць цёранять видеста 
сельмозонза, и ненавистнай валса 
корхтазевсь: 


— Виденцяк, цёрай, тон ляцендеть 


лангозонк? 

— Ляцендень! -- отвечась 
тонць апак думандакшнек. 

-- Мзяроксть? 

Гастонць видемсь военнай ло- 
манькс, прянц кеподезе вяри и 
отькорьста отвечась:: 

-- Мон лувонь нилегемонти, а 
сяда меле лоткань лувомдонга! 

Версалькяй палачть спокойст- 
вияц зстакиге имась и рназевсь: 


_Гас- 


— Ах, тяфта! Ну, тяни тонь лан- 
гозт аф эрявксты фкя зарядта ла- 
ма. Сявость сонь, мярьгсь жандар-^ 
матненди и сембода инголи лиссь 
подвалста. Жандарматне фатязь 
Гастонть. Аськолдамок порогть 
вельф, „Коммунань Питомецне“ ба- 
тальонть эзда славнай коммунарсь 
шарфтсь и ивадсь. 

— Кри-Кри, Tak юкста монь 
зняльдемазень. Шумбра улеза ком- 
мунась! 


Кри - Крись ласьксь сьолгф 
кенкшть ваксс и ивадсь. 
— Прощай, Гастон! Мон азса 


Марити стихнень колга, и кодама 
тон смелат! 

— Парижсь аф кулы, мзярс сонь 
зсонза шачендыхть тяфтама итть,-- 
марявсь кинь-бди восхищеннай вай- 
гялец. 

Сельме ведь мархта Кри-Крись 
ласьксь вальмяти. Парижса толсь 
сембе сяда вишкомкшнесь, качамда 
и толда башка мезевок ашезь няев. 
Но цёранясь ивадсь ялганцты, бта 
сон нинге кулевсь: 

— Прощай, Гастон! 

Ичкозе марявсь ружьяса ляцема 
вайгяль. Сонь значенияц аф эста- 
киге пачкодсь Кри-Крить созна- 
нияс. 

Зряфкшу авась, конац фалу оцю 
страдания мархта ванондсь цера- 
нять мельге, салаваня тошказевсь: 

— Беднай цёранясь, тейнза, на- 
верна, ашель нинге кеветие кизо- 
вок. 

Кри-Крись вдруг зводсь и ласьксь 
авати. “ 

— Мезе тон мярьготь--ашель? 

Авась ашкодозе Кри-Крить лаф- 
туда и кизефтезе: 

— Дряй тон ашить куль? 

Кри-Крись норгсь пря авать эз- 
да и, кяшф пряса, эцесь уголти. 
Тейнза ульсь лучи аф няемс кинь- 
ге. Тейнза эрявсь кочкамс мяльхть. 

Седиец сонь сидеста тотнась. Тейнза 
арам, што сембе имась. Перьфкан- 
за ащи сембе мирсь тейнза лот- 
кась зрямда. 

Кри-Крить нят мялензон сязезень 
замокса панжемать шарфнема зву- 
коц. Кри-Крись  учсь. Ужаснай 
правдась ульсь сянь зса, што Гас- 
тонць ашель ни живой, но прав- 
дась ульсь и сянь зса, што мезе 
аф няемс идемс Жозеф батянц бар- 
рикаданц предательствать ззда. 

— Аф монь инксон ли? 

— Аф, наверна, очередсь монь! 

— Монне!--Марявсть разнай уже- 
нятнень ззда пленнайхнень вай- 
гяльсна, и. аньцек снярда, мзярда 
лац марявсь: 

— Конац taca Шарло Бантарсь?— 


Кри-Крись шарьходезе, што сась 


сонь очередец. 

Сон стясь, чистендазе, кода фа“ 
лу костюмонц, конанцты педентьфт 
шужярьнят, вадердазень шяярензон. 
Прястонза тяфтажа  пяярсть шу- 
жярьнят: фкя, кафта, колма... Шарф- 
томок сувайть шири прянц, Кри- 
Крись учсь ненавистнай жандар- 
мать, конац аньцек-што > сявозе 
Гастонть. Ho тя ульсь ad сон. 
Кри-Крить инголе ащи сире кап- 
ралсь кизефтезе Кри-Крить: 

4 Тон Шарло Бантарсь?. Аде! 

-- Господи, марявсь сире авать 
глухойста авардема > вайгялец,-- 
неужели и тянге...Вдь сон нинге 
да шабаня. 

Аде!--настойчивайста нинге 
весть азозе капралсь. 

Кри-Крись видемсь, варжакстсь 
ялганзонды и, вииста Гастонть вай- 
гяльса и манераса ивадсь: 

-- Шумбра улеза Коммунась! 


ү 


Илядень ляпе шовданясь ашко- 
дозе Кри-Крить. Подвалть винань 
и бардань шинедонза меле цебярь 


a 


n 
4 


ульсь тарксемс ваймоц майскяй ару 
кожфса. Кри-Крись лоткась подвал 
порогть лангс. Тейнза арам, сонь 
целай вечность явошнесы ся пингть 


ззда, мзярда сон последняй раз 
няезень Жозеф батянц, Марить, 
Люсьенть... Лятфтамок Люсьенть, 
Кри-Крись трнатозевсь. 

— Трнатат, церай,--кизефтезе кап- 
ральсь.—Ну, аноклак. 

— Мон могу куломс Коммунать 
инкса апак трнатт,--корхтазевсь 
Кри-Крись, a мыслянза pany рабо- 
тасть:--кода азомс Жозеф батязти? 
Зряви варжамс ворьгодемс! 

— Аде! --тага мярьгсь капралсь. 

— Кри-Крись валнянь апак аст 
тусь мельганза. 

Сон старандась няемс ингольки- 
ге сельме инголенза ся картинать, 
кода сонь ляцьсазь., Ули ли кивок 
иля ся пингоня, капралда башка? 
Сонь добрай шамац. Аньцек Анри- 
ось афоль думанда ба самс вано- 
ма, кода мон страдандан! Кода ти- 
емс станя, штоба, афи куфцемс, 
штоба аф няфтемс палачнень ин- 
голе зсь сярятьфозень... Кда монь 

велькссон ули менельсь, карман 
видеста ванома лангозонза и кар- 
ман арьсема Марить колга—эста 
тейне аф ули страшна“ --арьсесь цё- 
ранясь. Ся пингста капралсь тостя- 
фтозе сонь лафтути: 

— Ну, минь пачкодеме. 

Так, вов, значит, кодама вастста 
тейнза судендаф аердомс эряфонц 
эзда. bpp, кодама тяса противна! 
Да сяка лангс нинге тя ужаснай 
тошна шинесь, конац лиси коста 
бди алуда, кула ломанень эзда ли 


лиси? Кри-Крись марязе, кода шерь- ` 


хкозевсть прясонза шяяренза, но сон 
курокста сявозе зсь прянц кядезонза 
сяшкава, што. решил варжакстомс 
и ваномс перьф пяльге. Пади нинге 
ули кода ворьгодемс,—арьсесь сон. 
Капралсь вятезе цёранять пирьфть 
шава, рдазу, шини уженязонза, ко- 


нац перяф оцю стенаса. —Вов, на- ; 


верна, ся вастсь, ков имась Гас: 
тонць. Сонь арьсеманзон лоткаф- 
тозень капралсь, конац ускозе 
Кри-Крить ожада. 

— Кулхцонт, цёрай. Тейнь ко- 
данга аф юкстави, кода кулось тонь 
ялгаце Гастонць. Сон вятезе эсь 
прянц, кода оцю аля. Монь мялезель 
хоть мезьсовок мазептемс цёранять 


илядыкс минутанзон. Мон ки- 
зефтине сонь: —пади * ули тонь 
последняй желанияце, азк тон- 


цень последняй воляцень--мон сонь 
пяшкотьса. Мон арьсень цёранять, 
наверна, ули аляц, тядяц, сазороц, 
брадоц, пади и кельгома стирь ял: 
rau. Мон азса тейст сонь послед- 
няй приветонц. Но сон мярьгсь: 
— Монь ули фкя желаниязе: 
идемс монь ялгазень Шарло Бан- 
тарть эряфонц, конац случайна 
повсь тейнть пленц. Хоть сон ёмла- 
ня, но сонь сялдазсонза целай се- 
мья: сяряди тядяц, инвалид аляц, 
аф оцю сазорняц... макст теинза 
эряф и свобода... ; 


_— Так вов кода тевсь ащи!—. 
Кри-Крись дивандазь кулхцондсь 
сянь колга, што сонь ульсь целай 


`семьяц: сон ульсь круглай сиротакс, 


афольхце меляфта аф алянц, аф 
тядянц. Так вов, кода арьсезе ти- 
емс Гастонць, штоба идемс сонь. 
Кри-Крить тусть шудема сельме 
веденза. 

— Ho мон солдатан, - корхтась 
капралсь, —и мон привык пяшкоть- 
кшнемс начальствать приказаниян- 
зон: Нолдамс тонь тейне аш кода, 
пачфтемс мезевок тядяцти мон мо- 
гу. Азк аньцек, кода вешемс сонь... 
Мон монць алян, монь велеса тяф- 
тама жа цёразе, кодамат и тон... 

— Монь тядязе аф кармай корх- 
тама версальскяй палачень мархта. 
Тон лучи макск тя мундирть эсь 
цёрацти, катк сон щасы сонь мзяр- 
да моли батальону народть инкса 
тюрема. Цёрацень тонь Тьер гос- 
подинць аф дураськафтсъ, кода 
тонь!--и Кри-Крись каязе лангс- 
тонза школьниконь батальононь 
мундирть, конанц тейнза кадондо- 
зе Гастонць, и венептезе сонь ка- 
пралти. Капралсь кой-мзяра секун- 
да ащесь апак шерьхк. Сон апак 
корхтак ванць цёранять лангс. Cenb- 
ме веденза тусть шама срмонзон 
ззга. Сон венептезе кяденц и сяво- 
зе Гастонть мундиронц, 

— Тон монь сембе седизень ко- 
лайть, цёра. Кода мон карман ва- 
нома цёразень сельмонзон лангс... 
Аф, тя монь вийдон оцю. Монь аф 
саты вийзе шавомс тонь. Вов мезе. 
Мон сявса тонь кядьстот мун дирть, 
няфтьса сонь капитанти и азса, што 
каяфтыне тонь кулоцень лангста. 
Ну-ка шаштта кафта аськолкст ши- 
ри, вов тяфта. 

Капралсь кеподезе Кри-Крить ёф- 
си пильгалдонза вельхксть, конанц 
мархта ульсь вельхтяф крхка, шов- 
да зши.--Вов коста мольсь против: 

най шинесь,--кенерсь р Кри- 
Крись. 

Капралсь комась эшить вельксс, 
варжакстсь эзонза и мярьгсь: 

— Сувак тяза! 

— Неужели монь калмасамазь 
живойста?—тошказевсь Кри-Крись. 
Тя ульсь инь страшнай мыслясь, и 
сон, анокламок апак пельхть Ком- 
мунать инкса максомс эряфонц, 


_ вдруг марязе, кода мяневсть кале- 


наста плманжанза. 

А Капралсь ласковайняста корх- 
тась, и сонь валонза Кри-Крити 
пачкотькшнесть кодама-бди пеле- 
нань пачк. 

— Эх, тон! Эшить эзда зводеть. 
Кулхцонт, цёра. Мон йоран · тейть 
лездомс лисемс свободас, нолдамс 
тонь эсь ломаттненди. Шарьхкодеть? 

— Аш, ашине шарьхкодь, —виден- 
цясь Кри-Крись. Капралть валон- 
за тейнза няевсть сяшкава аф ви- 
декс, што сон коданга не мог 
синь примамс серьезнайкс. 

Капралсь пейдезевсь;—тон нол- 
дат пря тя эшити, коста ушедыхть 
кафта ведень шудема турбат. Тяни 
шовда, мезевок аф няеви, но MOH 
максан мархтот фонарня. Тон су- 
ват кели турбати: сон стама оцю, 
што тон эзонза свободнайста тяль- 
гат. Кармат молема видеста турбать 
эзга, аф ваномок рдазть, крьсат- 
нень и шинеть лангс, мзярс аф по- 
ват тяфтама жа эшис. Ну, а сон 
лиси ся районти, конац нинге ком- 
мунархнень кядьса... Минь развед- 
чиконьке > сидеста пользондакш- 
нихть тя кить мархта. 

Возможностсь илядомс живста 
крьвястезе Кри-Крить седиенц ра- 
достьса. Ho киель тя ap содаф спа- 
сительсь? Можна ли тейнза верон- 
дамс? 

Бта COHb сомнениянзон каршес 
ответонди капралсь мярьгсь: 

-- Зряскатт, Шарло! Каба афоле- 


мазь сата минь тонь мархтот тязк? 
Валк алу, тят пель. Тихтедемок зши 
потмаксса, Кри- Крись. меки марязе 
эсь прянц настоящай Кри-Крикс. 
Сельмонза сонь мезевок ашесть 
няй шовда зшиса, керь, против- 
най шинеть эса трудналь тарксемс 
ваймоц, но инголе--ульсь эряф, 
свобода, возможность ванфтомс бар- 
рикадать и Жозеф батянц. А зшить 
вельксса ащесь ломань, конац анок 
лездомс Кри-Крити пачкодемс ком- 
мунархненди. Сон корхтась и цёра- 
няти валонза цють марявсть. 

— Валомне, мзярда кармат ли- 
сема, TAK синде сялдазцень. · 

— Спасиба, —ивадсь Кри-Крись.— 
Мон пачкодян, тят пель. Кри-Кри 
Бантарсь косонга аф имай! 

УТ” 

Пачкодемс Рампонно ульцяв аф 
пяк тьождяль. Хоть пингта ашезь 
йота полнай суткавок, мзярда Кри- 
Крись тусь тя районцта, но пере- 
менат Парижть предместьяса ти-| 
евсть MAK оцюфт. . Ульцятнень, 
конатнень ззга Кри-Крись нинге 
исяк якась свободнайста, тяни за- 
нязь ни версалецне. Сашендовсь 
ичкозьге шарондомс. Ульсь ни кем- 
гафтува част ве, мзярда, наконец, 
Кри-Крись пачкодсь Рампонно уль- 
цяв. Пулятне вешксть перьф пяль- 
ге, ульцятне и переулкатне ульсть 
шавот. 

Аньцек кой-мзярда ётнесь пат: 
рульсь, конац кизефнезень ётайх- 
нень. 

-- Пароль?--Кизефтезе патруль- 
найсь, мзярда Кри-Крись зряска- 
дозь ласьксь ортатненди, конат- 
нень ззга можналь нежедемс бар- 
рикадати. 

— Коммуна или смерть!--трна- 
ты вайгяльса и зводеме шовор 
Кри-Крись азозе парольть. Барри” 
каднай тюремать историяса пади 

тя ульсь васенце случайсь, мзярда 
паролень азондысь йорась эльбя- 
демс, йорась, штоба азф парольсь 
улель аф виде. Ах, кда ба тя улель 
тяфта,--зста ба маряф корхтамась 
улель-ба аньцек недоразумениякс, 
и значит, Люсьенць аф предатель... 
Но... Кри-Крись марясь ответ: 

— Иотак, цёрай! Ў 

Тяни ни аш кодамовок сомне- 
ният. Капоральсь--изменник, и тя 
предательть кядьса тяни Жозеф 
батянц эряфоц! Куроконя Жозеф- 
ти! Кри-Крись ласьксь, комотнемок 
препятствиятнень вельф, аф шарф- 
немок кодамовок мяль пулятнень 
вешкомаснон и гранататнень гро- 
хиемаснон лангс. Сон ванонды ань- 
цек ранендафнень и шавфнень ша- 
маснон лангс, конат ащесть ряцок 
арафтф носилкатнень лангса. 

Ся пингть, мзярда Кри-Крись, 


наконец, малаткшнесь эхянь бар- 


рикадать малас и ичкоздекиге няе- 
зе Бантарть, марявсь праф снаря- 
донь вайгяль. Кри-Крись минуташ- 
ка глушендафста, качамть потмоса 
мезевок ашезь няй, а сяда меле, 
мзярда качамсь ётась, сон няезе, 
што Жозефсь ащи копоренц ланг- 
са--фкя кядец сонь шарфтфоль ко- 
поренц алу, а омбоцесь ащесь 
прянц вельксса и нежетьфоль шу- 
вар кяскавти. Шаспоц ащесь вакс- 
сонза. 

— Жозефсь шавф!--Тя страшнай 
° мъслясь, кода тол пидезе сонь 
сознаниянц.--Жозеф батяй!--ивадсь 
сон, ласькомок и пульзямок матф- 
ста ащи Бантарти, конань перьф 
пуромсть · кой-мзяра ломань. 

Жозефсь панжезень сельмонзон, 
сон Йорась стямс, но ашезь стяв. 

— Ну, аф, васькафнят,—салава- 
ня азозе сон,--васенце пулять эз- 
да мон нинге аф кулан. 

‚Няемок Кри-Крить, сон нинге 
весть €paCb стямс и, шангамок 


кяденц. лангс, кеподезе прянц и 
корхтазевсь:— Шарло, тон сать зсь 
пингстонза. Монь кядьнень маштсь . 
ни зрьгасна люлштамс и кирдемс 
шаспоть. Сявк сонь! Сявк и лацкас 
меляфтк сембонь, мезе няеть и 
марять HAT вяры шитнень пингста. 

Кри-Крись фатязе Жозефть вакс- 
ста ружьять и, кемоста кирдемок 
сонь кядьсонза, трнатомок волне- 
ниять ззда, корхтазевсь: 

Клянусь, што тя -шаспось 
мзярдовок ‘аф пови Коммунать 
врагонзон кядьс! 

Ho Жозефсь мезнявок ашезь от- 
веча. Сонь меки маштсть ёженза. 
Аньцек тяни лядьсь Кри-Крить 
мяльс Люсьенць, изменась, преда- 
тельствать предупреждениянц кол- 
га мяльхне. Васенда, няемок вер- 
са шуди Жозефть, цёранясь юкс- 
тазе Люсьенть, но Жозефсь ульсь 
шиса и максозе тейнза эсь ру- 
жьянц,—и Кри-Крись тага марязе 
эсь прянц тюремати анскскс. Сон 
варжакстсь и няезе Люсьен Капо- 
ральть, конац ванць Кри-Крить 
мельге олаф, страхса пяшкотьф 
сельме ванфса, и сяка жа пингть. 
орадсь прястонза акша бинть, ко- 
нац должен ульсь корхтамс сянь 
колга, што сонь бта ранендаф пряц. 

Васенда, Кри-Крить эвондаманц 
эзда эвотьфста, Люсьенць фатясь 
ружья и ульсь ни анок комотемс, 
штоба араламс пря или мянемс. 
Но, сяс мес Кри-Крись ашезе лятф- 
та сонь лемони, сонь зстакиге арь- 
семанза полафтсть и надиясь, што 
цёранясь мезнявок аф содай сонь 
предательстванц колга. Но сель- 
мотне, конат пиндолдсть ненависть- 
са, Кри-Крить сельмонза, конат 
шарфтфт тяни сонь лангозонза, 
ашесть няй кодамовок сомнения: 
Кри-Крись содазе сембонь. Разоб- 
лаченнай Капоральти ашель мезе 
кочксемс: ворьгодемс куроконя зсь 

ялганзонды, 
ашезь йота 


мзярс нинге цёранять 

баррикадаса тийф 
разгромть сюнеда таяскадомац. Ка- 
- поральсь молембачк щафтозе шты- 
конц пряс акша лоскоткять и эста- 


киге—аф решительнайста, а ся- 
мольде —вишкста, судорожнай ко- 
мотемаса, тихтедсь боцькять лангс, 
конац ащесь баррикаднай стенать 
эхянь вакссонза. Яфчамок эсь тиф 
акша флагонц мархта, сон ивадсь:— 
Сувада! Тяса кивок аш!--и йордазе 
фкя пильгонц баррикадать вельф. 
Но поздна! 

— Тон васькафнят, изменник! 
Тяса улихть нинге Коммунать ара- 
лайнза!ивадсь Кри-Крись. 

Марявсь выстрел, и Капоральсь 
кулоста прась баррикадать омбокс 
тоза, „эсь ялганзонды“, коза сон 
_ Йорась повомс живойста. 

А Кри-Крись сембе ванць ся 
точкати, тоза, коза повсь сонь пу- 
‘ляц; тоса либордсь штыкть пряса 
акша флагсь: Капоральть праф ру- 
жьяц повсь стенать мархта боць- 
кять Йоткс. 

Кри-Крись васень пяярьф верть 
ззда нинге фалу трнатсь. 

-- Пара, пара, цераняй, цебярь- 
ста ушедоть. Работак тяфтак, Шар- 
no! Тейне аф ужяль.. Монь шас - 
позе повсь вернай кядьс... 

Тя корхтась Жозефсь. 

Сон кулезе Капоральть ивадеманц, 
Кри-Крить ляцеманц исембоньшарь- 
хкодезе. Тяни, кочкамок илядыкс 
вийнянц, сон аф ламняда кеподезе 
ронгонц и кельгозь надежнайста 


‚ ванць цёранять лангс, сельмонза 


сонь корхтасть:—да тонь инксот, 
тинь инксононт, сай пингонь итть, 
минь тюреме, и минь наследияньке 
иляды надежнай кядьс, конат кан- 
дыхть, наконец, освобождения че- 
ловечествати. 

Кри-Крись пульзясь Жозефть ин- 
голи, зряскадсь сембонь азондомс 
тейнза. 

Люсьенць предатель! Сон. азозе 


‘парольть версалецненди!... 


Жозеф сярьгядезень малазонза 
живста илятф сембе боецнень и 
мярьгсь: 


Мон сембодонга виноватан 
сянкса, што пяк ни верондань, пре- 
дательсь маштсь шаштомс монь 
малазон... Пандомс савсь пяк пит- 
ниста... Революционнай Парижть 
последняй баррикадац прась... Па- 
рижскяй Коммунась разгромлен: 
най... Но шумбра улеза революци- 
ACbI... 


LL ym6pa улеза революциясь! Шум- 
бра улеза Коммунась! —марявсь 
перьф пяльге. 


Жозефть курок машнесть вийнза. 
Путомок последняй вийнц, Жозефсь 
аф ламняда кеподсь, нежедемок 
фкя кяденц лангс, и таргазе зсь 
алдонза знамять. 

-- Ванфтк сонь, Шарло, —пш- 
кядсь Кри-Крити.--Тон келепть- 


сак сонь, мзярда трудящайхне Ta- , 


га кеподихть зсь угнетательснон 
каршес .. Мадлен... Тейть—мон... Ня 
валонзон лангс лоткась Жозефсь 
корхтамда. 

Сембе шарфтсть од авати, конанц 
лемдезе Жозеф Бантарсь. Сонь 
паргана, акшаза шяярензон лангса 
ащесь военнай кепка. Валда шяя- 
рень рамканц потмоста няевсь шу- 
ваня, голубой оцю сельме мархта 


шаманяц. Тя ульсь школьнай учи - 
тельницась Мадлен Роксь, Жозефть 
деятельнай помошницац. 

— Ялгат!--кайгозевсь Мадленть 
вайгялец.—Мезе аф няема, пока 
нинге аф поздна, мума опасность- 
фтома васта, штоба кяшемс Жозе- 
фть. Минь полгоньке революциять 
инголе ванфтомс сонь зряфонц. 

Но коста мумс аф опаснай вас- 
та,—азозе фкясь коммунархнень 
эзда,—версальскяй жандарматне 
чарпайхть сембе вастова. Синь же- 
стокайста шавондсазь раненайх- 
нень. 

— Жозефть можна кяшемс монь 
каморказон, подвалу, коса мон 
зрян,--шоворсь корхтамазост Кри- 
Крись,- -Тоза  мондедон башка 


‚кивок аф . сувси. Жозефть можна 


сувафтомс вальмава, конац ваны 
шава вастс. 

Мадленць эрязста сязезе знамять 
шуфтонять эзда и ашкодозе Кри- 
Крить перьф. Знамять ланга цера- 
нясь щазе зсь куртканц. 

-- Тяни Пьер, Жак и тон, Кри- 
Кри, кандость Жозефть!—Макссь 
распоряжения Мадленць; 


(Пец сай номерса) 

ЭЖЕТЕЗНЯЙ ПАРТИЗАНЦЬ 
Русскяй мор. 


Херсонть ала степьса 

Тишетне серихть, 

Херсонть ала степьса—-курган. . 
Бурьянца сон вельхтяф, 

И алонза ащи 

Матрос, Железняк партизанць. 


Мольсь сон Одессав, 

Сон лиссь ни Херсонти,-- 
Засадав повсь тяса отрядсь. 
Фкя шире--застава, 

Тя шире—махновецт, 

И лядсь аньцек кемонь гранатт. 


„Церат, ~ вдруг мярьгсь, 

Отрядонц лангс ванозь, 
Матрос-партизанць Железняксь,— 
Херсонць ёфси тязк ни, 

Етатам штыкса, 

И кемонь гранатсь--аф пустяк“. 


И цёратне` азозь: 

„Минь ётатам штыкса, 

И кемонь гранатсь--аф пустяк“. 
Штыкса, гранатса 

Цёратне ётасть 

Степи илядсь Железняксь, 


Морот веселайхть 
Украинась морай, 
Павазуфт сиресь и одсь. 
Шиньшарыхне серихть, 

И степть вельксса, вяре 
Вишкста кружай самолетсь. 


Херсонть ала степьса 
Тишетне серихть, 

Херсонть ала степьса--курган. 
Бурьянца сон вельхтяф, 

И алонза ащи С : 
Матрос, Железняк партизанць. 


Мокшекс ётафтозе В. Каргин. 

